Kjære kunde 
 
Ny prismodell for nettleie kommer 1. januar 2022 
 
Mynidghetene har vedtatt ny prismodell for nettleie som gjelder hele landet. Målet er jevnere strømforbruk gjennom døgnet, slik at forbrukstoppene blir lavere og strømnettet utnyttes bedre. Det reduserer behovet for kostbare utbygginger, noe som betyr at vi kan holde nettleien lavest mulig for deg som forbruker. 
 
Den nye prismodellen for kunder med forbruk opptil 100.000 kWh per år vil gjelde fra nyttår. Forbruket i januar vil danne grunnlag for den første fakturaen med ny pris som kommer i februar. Prisene finner du her.  [legg inn lenke]
 
Den viktigste endringen i prismodellen er at dagens fastdel byttes ut med en kapasitetsdel. Det betyr at de som bruker mye av kapasiteten i strømnettet skal betale mer enn de som bruker mindre av kapasiteten. Du betaler mindre nettleie dersom du har et jevnt strømforbruk gjennom hele døgnet. Du betaler mer om du bruker det meste av strømmen i løpet av noen få timer på dagen.  
 
Kort fortalt er det to ting som vil lønne seg når ny nettleie innføres: 
 
· Flytte noe av strømforbruket til sen kveld og natt (22.00 – 06.00) eller helg. 
· Ikke bruke veldig mye strøm samtidig, altså i samme time. For eksempel bør du ikke lade elbilen samtidig som du lager middag og vasker klær. 
 
Vi anbefaler alle våre kunder å lese mer inngående om ny nettleie her. [legg inn lenke] For å være best mulig informert kan du laste ned appen vår. [legg inn lenke] Da får du full oversikt over strømforbruket ditt fra time til time. 
 
Som nettselskap tjener vi ikke penger på omlegging til ny nettleie. Forbrukerne skal samlet ikke betale mer enn før. Men den som bruker strøm smartere, vil kunne spare penger. Den som ikke tilpasser seg, risikerer å måtte betale noe mer. 
 
For de fleste blir ikke endringene store, men det skal lønne seg å jevne ut forbruket sitt. 
 
Hvis du vil bli bedre kjent med oss, kan du lese mer om [nettselskapet] her. [legg inn lenke]
 
Med vennlig hilsen 
 
[Nettselskapet]

